 Coronavirus: Wale Akintade ní ìjọba ń sanwó oṣù fáwọn àmọ nǹkan kò rọgbọ Bí gbogbo ènìyàn ṣe n lọgun pe, sebi ilú Wuhan ní China ni arun Coronavirus ti bẹrẹ, sùgban báwo lo ṣe wá jẹ pé orilẹ-èdè Italy lo n pín ààrùn náà kiri laarin àwọn orilẹ-èdè to ko arun ọhun. Àwọn iròyin tì ẹ leè ní ìfẹ síí: Pẹlú gbogbo ìròyìn ajanilaya to n waye lati Italy nipa ọsẹ arun Coronavirus naa, lo mu ki BBC Yoruba kàn si àwọn ọmọ Naijiria to wà lorilẹede naa, láti mọ irú ipò ti wọn wà pẹlú ajakálẹ ààrun yìí. Ọkan nínú àwọn to bá BBC sọrọ, Wale Akintade sàlàye pé, aláfíà ni àwọn wà bo tilẹ jẹ pé ààrun náà n bá àwọn ènìyàn Italy fira gidigidi, o ni ko kan àwọn alawọ dúdú to wa nibẹ, àwọn ọmọ ilẹ Italy àti àwọn ọmọ China ni ọrọ náà kan jùlọ. Coronavirus: Alaye rèé lóri pò ti ni àwọn ọmọ Naijiria wà ní Italy Akintade ni ìròyìn ti àwọn n gbọ ni pe, àwọn ènìyàn dudu ti Coronavirus mu kò ju bii mẹta lọ, sùgbọn yàtọ si ààrun náà, ǹkan ko rọgbọ fun ẹnikẹni nitori wọn ti dènà mọ gbogbo ǹkan. Okúnrin náà fi kún pé, àti ọkọ ofurufu, àti reluwe ni wọn ti tì pà, káràkáta náà ti dẹnu kọlẹ, ko si si ẹni to le wọle láti ilẹ okere rara, konile o gbéle ni gbogbo ènìyàn wà. O ni adura ti àwọn kan n gbà ni pe, ki arun naa ma ran àwọn ènìyàn dúdú, o ni ilé ìwòsàn, ilé oogun àti ile itaja ìgbàlode nikan ni wọn gba láti ṣilẹkun wọn. Coronavirus: Alaye rèé lóri pò ti ni àwọn ọmọ Naijiria wà ní Italy Akintade fikun pe bo tilẹ jẹ pe àwọn ko ṣiṣẹ, síbẹ ijọba n san owó fawọn laiyinjẹ ti oṣù bá ti pari, eyi ti ko jọ ohun to n waye nilẹ Afirika to jẹ pe ẹni to sisẹ gan ko ri owo osu rẹ gba. Ní ojúmọ to mọ lónìí yìí, ènìyàn to lé ni ẹgbẹrun lọna mẹtàdinlógun lo ti ni ààrun náà, èníyan to le ni ẹgbẹfà lo si ti ba iṣẹlẹ náà lọ nígbà ti ènìyàn ẹgbẹrun kan o lé márundinláàdọta rú ààrun náà là, ti wọn si pada si ilé wọn. : Àìsàn Coronavirus to n jagún káàkiri agbáye ko ti sinmi ìjà rẹ, se lo si n ja rain lọ gẹgẹ bii ajakalẹ arun ti wọn pe e. 